ตรุษจีน-วาเลนไทน์เงินสะพัดกว่า 3.6หมื่นล.
ม.หอการค้าไทยคาดตรุษจีน-วาเลนไทน์ปี้นี้เงินสะพัดกว่า 3.6หมื่นล้านบาท เหตุสินค้าแพงขึ้น
10 ก.พ. 2553

ม.หอการค้าไทยคาดตรุษจีน-วาเลนไทน์ปี้นี้เงินสะพัดกว่า 3.6หมื่นล้านบาท เหตุสินค้าแพงขึ้น
นายธนวรรธน์ พลวิชัย  ผู้อำนวยการศูนย์พยากรณ์เศรษฐกิจ และธุรกิจ มหาวิทยาลัยหอการค้าไทย เปิดเผยถึงผลการสำรวจพฤติกรรมใช้จ่ายในช่วงเทศกาลตรุษจีน ว่า สำรวจการใช้จ่ายในช่วง เทศกาลตรุษจีน ปี 2553  มี การใช้จ่ายเฉลี่ย หรือมีเงินสะพัด 36,263.71 ล้าน บาท เพิ่มขึ้นจากปีที่ผ่านมา 4.40% ทั้งนี้เป็นผลมาจากราคาสินค้าแพงขึ้น 61.9% ภาวะเศรษฐกิจดีขึ้น 20.4% คนมีรายได้เพิ่มขึ้น 8.7%
ส่วนการวางแผนการใช้จ่าย คนซื้อของไหว้เจ้าจะมีค่าใช้จ่ายเฉลี่ยอยู่ที่ 2,485  บาทต่อคน  คนทำบุญมีค่าใช้จ่าย 1,367  บาทต่อคน ซื้อสินค้าอุปโภคบริโภค  2,873  บาทต่อคน  แตะเอีย 2,997 บาทต่อคน  และท่องเที่ยว 4,438 บาทต่อคน
ประชาชนส่วนใหญ่ 74.7% ไม่ได้วางแผนที่จะไปท่องเที่ยว 25.3%  วางแผนท่องเที่ยว โดยเน้นท่องเที่ยวในประเทศ 99.6%   ส่วนการใช้จ่ายในช่วงเทศกาลตรุษจีน 100%   ซื้อของไหว้เจ้า  รองลงมา 67.7 %  จะไปทำบุญ  ,  45.6%  ซื้อ สินค้าอุปโภคบริโภค  , และ 26 %  ท่องเที่ยว
สำหรับความกังวลของประชาชนในช่วงเทศกาลตรุษจีน  77.7 %ห่วงการปรับขึ้นราคาสินค้าช่วงเทศกาล  ,  6.4%  ห่วงค่าใช้จ่ายการท่องเที่ยวสูงขึ้น ,  6.1% ห่วงอุบัติเหตุตามท้องถนน   ขณะที่ ปัญหาที่ต้องการให้รัฐบาลแก้มากที่สุด คือ ราคาสินค้า   ค่าครองชีพ  ราคาน้ำมัน  การศึกษา  ความเชื่อมันของนักลงทุน  ความเชื่อมันของผู้บริโภค  และ ปัญหาเยาวชน 
ผลสำรวจพฤติกรรมใช้จ่ายในช่วงเทศกาลวันวาเลนไทน์  และตรุษจีน พบว่า  บรรยากาศวันวาเลนไทน์ ปี 2553 จะไม่คึกคักมากกว่าปี  2552  เนื่องจาก  ภาวะเศรษฐกิจยังซบเซา ราคาสินค้าปรับตัวสูงขึ้น และ ปัญหาการเมืองในประเทศ 
โดยของขวัญในวันวาเลนไทน์   21.2%  จะซื้อดอกไม้ให้คนรัก  โดยเฉพาะดอกกุหลาบ  และ 33.9 % จะออกไปทานอาหารนอกบ้าน  ส่วนการใช้จ่ายในช่วงวันวาเลนไทน์   เฉลี่ยอยู่ที่  1,074   บาทต่อ คน   คิดเป็นมูลค่ารวม   2,450  ล้านบาท  ขยายตัวในอัตราที่ลดลง5.35%  
นอกจากนี้ เด็กที่มีอายุต่ำกว่า 15 ปี  พบว่า 75% จะไม่มีเพศสัมพันธ์ครั้งแรกในวันวาเลนไทน์  ส่วนสถานที่ที่วัยรุ่นจะฉลองวันวาเลนไทน์และอาจมีเพศสัมพันธ์ จะเป็นโรงแรมม่านรูด
สำหรับการทำกิจกรรมที่จะทำในวันที่ 14 กุมภาพันธ์นี้  พบว่า  36.1%  พักผ่อนอยู่บ้าน ,22.8 %  จะฉลองเทศกาลตรุษจีนกับครอบครัว  12.5% ฉลองวันวาเลนไทน์และตรุษจีนกับคนรัก